# 

**BESZERZÉSEK LEBONYOLÍTÁSÁNAK**

**SZABÁLYZATA**

### beszerzésEK LEBONYOLÍTÁSÁNAK SzabályzatA

**Hatályos: 2024. ………………… napjától**

**Abony Város Önkormányzat**

A közbeszerzési értékhatár alatti – beszerzések lebonyolításával kapcsolatos eljárásrendet az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 13. § (2) bekezdése alapján a következők szerint szabályozzuk:

**Szabályzat hatálya**

Az államháztartásról szóló 2011. évi CXCV. törvény (továbbiakban: Áht.) 6/C. § (1) bekezdése alapján *Abony Város Önkormányzata* bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az **Abonyi Polgármesteri Hivatal** gondoskodik.

Az Abonyi Polgármesteri Hivatal gondoskodik továbbá az Áht. 6/C. § (2) bekezdése b) pontja alapján *Abony Város Roma Nemzetiségi Önkormányzat* bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról, mint a helyi nemzetiségi önkormányzat székhelye szerinti helyi önkormányzat önkormányzati hivatala.

Az Áht. 10. § (4a) bekezdése alapján az Abonyi Polgármesteri Hivatallátja el a gazdasági szervezet Ávr. 9. § (1) bekezdésében meghatározott feladatait maga, és az önkormányzat irányítása alá tartozó gazdasági szervezettel nem rendelkező költségvetési szervek:

*Abonyi Gyöngyszemek Óvoda*

*Abonyi Pingvines Óvoda és Bölcsőde*

*Abonyi Szivárvány Óvoda és Bölcsőde*

*Abonyi Lajos Művelődési Ház, Könyvtár és Múzeumi Kiállítóhely*

*dr. Kostyán Andor Rendelőintézet*

vonatkozásában.

A fentiekből és az Ávr. 13. § (3b) bekezdésében foglaltakból eredően ezen szabályzat hatálya a következő költségvetési szervekre/jogi személyekre terjed ki:

**Abonyi** **Polgármesteri Hivatal**

**Abony Város Önkormányzata**

**Abonyi Gyöngyszemek Óvoda**

**Abonyi Pingvines Óvoda és Bölcsőde**

**Abonyi Szivárvány Óvoda és Bölcsőde**

**Abonyi Lajos Művelődési Ház, Könyvtár és Múzeumi Kiállítóhely**

**dr. Kostyán Andor Rendelőintézet**

**Abony Város Roma Nemzetiségi Önkormányzat**

(a továbbiakban: *fent felsorolt szervek*).

**II.**

**ÁLTALÁNOS RENDELKEZÉSEK**

**1. A szabályzat célja:** hogy az Ávr. 13. § (2) bekezdés b) pontja alapján rögzítse a szabályzat hatálya alá tartozó *fent felsorolt szervek* – közbeszerzési értékhatár alatti – beszerzései előkészítésének, lefolytatásának, belső ellenőrzésének felelősségi rendjét, a nevében eljáró, illetőleg az eljárásba bevont személyek, valamint szervezetek felelősségi körét és a beszerzési eljárás dokumentálási rendjét, összhangban a vonatkozó jogszabályokkal.

**2.** A **szabályzat hatálya** **kiterjed** minden olyan – **a közbeszerzési értékhatárt el nem érő** – árubeszerzésre, építési beruházásra, valamint szolgáltatás megrendelésére (továbbiakban: beszerzés), amelyek vonatkozásában a *fent felsorolt szervek* minősülnek a megrendelőnek, ajánlatkérőnek vagy ajánlati felhívást közzétevőnek.

A szabályzat hatálya **nem terjed ki**

* a közbeszerzésekről szóló 2015. évi CXLIII. törvény (továbbiakban: Kbt.) hatálya alá tartozó, valamint
* a katasztrófa okozta károk elhárítása érdekében szükségessé váló, azonnali beszerzésekre,
* az élet- illetve balesetveszély elhárítása, rendkívüli esemény, valamint a vagyonvédelem érdekében szükségessé váló haladéktalan intézkedést igénylő beszerzésekre.

Pályázati támogatásból megvalósuló beszerzések esetén az eljárás során a jelen szabályzatban foglaltakon túl a projektútmutatóban foglaltakat is figyelembe kell venni.

**3. A beszerzési eljárás során érvényesítendő alapelvek**

1. A beszerzési eljárásban a fent felsorolt szervek, mint Árajánlatot kérő köteles biztosítani, a szállító, mint Árajánlatot tevő pedig köteles tiszteletben tartani a verseny tisztaságát és nyilvánosságát.
2. Árajánlatot kérőként a fent felsorolt szerveknek az eljárás egésze alatt azonos bánásmódot és esélyegyenlőséget kell biztosítani az árajánlatkérésben résztvevő Árajánlatot tevők számára.
3. A jelen szabályzatban biztosított jogokat és kötelezettségeket azok rendeltetésével összhangban, a jóhiszeműség követelményének megfelelően kell gyakorolni, illetve teljesíteni.
4. A beszerzési eljárásnak átláthatónak, minden mozzanatában dokumentáltnak kell lennie.
5. A beszerzés csak olyan módon bontható részekre, amely nem eredményezi jelen szabályzatban foglaltak megkerülését.

Ajánlatkérő továbbá elvárja, hogy:

* Résztvevők tiszteletben tartsák a verseny tisztaságát, átláthatóságát és nyilvánosságát.
* Résztvevők a jóhiszeműség és tisztesség, valamint a rendeltetésszerű joggyakorlás követelményeinek megfelelően járjanak el.

**4. A beszerzések tárgya**

A beszerzés tárgya lehet:

a) árubeszerzés,

b) építési beruházás,

c) szolgáltatás megrendelése.

**a.) Árubeszerzés:**

Forgalomképes és birtokba vehető ingó dolog tulajdonjogának vagy használatára, hasznosítására vonatkozó jognak – vételi joggal vagy anélkül történő – megszerzése a *fent felsorolt szervek* (mint megrendelő, ajánlatkérő, ajánlati felhívást közzétevő) részéről.

Az árubeszerzés magában foglalja a beállítást és üzembe helyezést is.

**b.) Építési beruházás:**

A következő valamely munka megrendelése (és átvétele) a *fent felsorolt szervek* (mint megrendelő, ajánlatkérő, ajánlati felhívást közzétevő) részéről:

* a Kbt. 1. számú mellékletében felsorolt tevékenységek egyikéhez kapcsolódó munka kivitelezése vagy kivitelezése és külön jogszabályban meghatározott tervezése együtt;
* építmény kivitelezése vagy kivitelezése és külön jogszabályban meghatározott tervezése együtt;
* *fent felsorolt szervek* (mint megrendelő vagy ajánlatkérő, ajánlati felhívást közzétevő)által meghatározott követelményeknek megfelelő építmény bármilyen eszközzel, vagy módon történő kivitelezése.

**c.) Szolgáltatás megrendelése:**

Árubeszerzésnek és építési beruházásnak nem minősülő olyan beszerzés, amelynek tárgya különösen valamely tevékenység megrendelése a *fent felsorolt szervek* (mint megrendelő, ajánlatkérő, ajánlati felhívást közzétevő) részéről.

Ha a szerződés több – egymással szükségszerűen összefüggő – beszerzési tárgyat foglal magában, a meghatározó értékű beszerzési tárgy szerint kell a szerződést minősíteni.

**5. Összeférhetetlenség**

***5.1.*** Összeférhetetlen és nem vehet részt az eljárás előkészítésében és lefolytatásában az ajánlatkérő, megrendelő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági érdek vagy az eljárásban részt vevő gazdasági szereplővel fennálló más közös érdek miatt nem képes.

***5.2.*** Összeférhetetlen és nem vehet részt az eljárásban ajánlattevőként, alvállalkozóként vagy az alkalmasság igazolásában részt vevő szervezetként

*a)* a megrendelő, az ajánlatkérő, az ajánlati felhívást közzétevő által az eljárással vagy annak előkészítésével kapcsolatos tevékenységbe bevont személy vagy szervezet,

*b)* az a szervezet, amelynek

*ba)* vezető tisztségviselőjét vagy felügyelőbizottságának tagját,

*bb)* tulajdonosát,

*bc) a ba)-bb)*pont szerinti személy közös háztartásban elő hozzátartozóját a megrendelő, az ajánlatkérő, az ajánlati felhívást közzétevő az eljárással vagy annak előkészítésével kapcsolatos tevékenységbe bevonta,

ha közreműködése az eljárásban a verseny tisztaságának sérelmét eredményezheti.

***5.3.*** Az ajánlatkérő, a megrendelő vagy ajánlati felhívást közzétevő nevében eljáró és az ajánlatkérő, a megrendelő vagy ajánlati felhívást közzétevő által az eljárással vagy annak előkészítésével kapcsolatos tevékenységbe bevont személy vagy szervezet – a jelen szabályzat 2/a. számú vagy 2/b. számú melléklete szerint – írásban köteles nyilatkozni arról, hogy vele szemben fennáll-e az az 5.1. és 5.2. pont szerinti összeférhetetlenség.

**III.**

**A beszerzési érték és az értékhatárok meghatározására vonatkozó szabÁlyok**

**1. A beszerzés értékének meghatározása és értelmezése**

A beszerzés értékén a **beszerzés megkezdésekor** annak tárgyáért általában kért, illetőleg kínált – **általános forgalmi adó nélkül számított –** legmagasabb összegű teljes ellenszolgáltatást kell érteni (a továbbiakban: **becsült érték**).

A **beszerzés megkezdésén** a beszerzési eljárást megindító hirdetmény, ajánlatkérés, megrendelés feladásának (megküldésének) időpontját kell érteni.

**2. A beszerzések értékhatára**

A **becsült érték** kiszámítása során a beszerzés tárgyának értékét (a mindenkor hatályos Kbt. vonatkozó rendelkezései szerint) **nem kell egybeszámítani,** a beszerzések értékhatára **beszerzésenként egyedileg** számítandó.

**IV.**

**beszerzési eljárás lefolytatásának ÁLTALÁNOS rendje**

1. **A szabályzat hatálya alá tartozó fent felsorolt szervek közül:**

* 1. **Abony Város Önkormányzata esetében:**
     1. az 1.000.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
     2. az a.) pontban megjelölt értéket meghaladó, de

ba) árubeszerzés, szolgáltatás megrendelése esetén 3.000.000 Ft-ot el nem érő egyedi beszerzési érték esetén,

bb) építési beruházás megrendelése esetén 5.000.000 Ft-ot el nem érő egyedi beszerzési érték esetén

**legalább 3 db ajánlatot kell bekérni** a lehetséges szállítóktól.

* + 1. a b.) pontban megjelölt egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.**
  1. **Abonyi Polgármesteri Hivatal esetében:**

1. az 1.000.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
2. az a.) pontban megjelölt értéket meghaladó, de 3.000.000 Ft-ot el nem érő egyedi beszerzési érték esetén legalább **3 db** **ajánlatot** **kell bekérni** a lehetséges szállítóktól,
3. a 3.000.000 Ft egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.** 
   1. **Abony Város Roma Nemzetiségi Önkormányzat esetében:**
      * + 1. a 300.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
          2. az a.) pontban megjelölt értéket meghaladó, de 1.000.000 Ft-ot el nem érő egyedi beszerzési érték esetén legalább **3 db** **ajánlatot** **kell bekérni** a lehetséges szállítóktól,
          3. az 1.000.000 Ft egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.**
   2. **Abonyi Gyöngyszemek Óvoda esetében:**
4. a 300.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
5. az a.) pontban megjelölt értéket meghaladó, de 1.000.000 Ft-ot el nem érő egyedi beszerzési érték esetén legalább **3 db** **ajánlatot** **kell bekérni** a lehetséges szállítóktól,
6. az 1.000.000 Ft egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.** 
   1. **Abonyi Pingvines Óvoda és Bölcsőde esetében:**
7. a 300.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
8. az a.) pontban megjelölt értéket meghaladó, de 1.000.000 Ft-ot el nem érő egyedi beszerzési érték esetén legalább **3 db** **ajánlatot** **kell bekérni** a lehetséges szállítóktól,
9. az 1.000.000 Ft egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.** 
   1. **Abonyi Szivárvány Óvoda és Bölcsőde esetében:**
10. a 300.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
11. az a.) pontban megjelölt értéket meghaladó, de 1.000.000 Ft-ot el nem érő egyedi beszerzési érték esetén legalább **3 db** **ajánlatot** **kell bekérni** a lehetséges szállítóktól,
12. az 1.000.000 Ft egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.** 
    1. **Abonyi Lajos Művelődési Ház, Könyvtár és Múzeumi Kiállítóhely esetében:**
13. a 300.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
14. az a.) pontban megjelölt értéket meghaladó, de 1.000.000 Ft-ot el nem érő egyedi beszerzési érték esetén legalább **3 db** **ajánlatot** **kell bekérni** a lehetséges szállítóktól,
15. az 1.000.000 Ft egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.** 
    1. **dr. Kostyán Andor Rendelőintézet esetében:**
16. a 300.000 Ft egyedi értékét meg nem haladó beszerzések esetén elegendő **megrendelést küldeni** a lehetséges szállító részére.
17. az a.) pontban megjelölt értéket meghaladó, de 1.000.000 Ft-ot el nem érő egyedi beszerzési érték esetén legalább **3 db** **ajánlatot** **kell bekérni** a lehetséges szállítóktól,
18. az 1.000.000 Ft egyedi beszerzési értéket elérő, vagy meghaladó beszerzések esetén **legalább 3 gazdasági szereplő részére megküldött, részletes ajánlati felhívás alkalmazásával kell ajánlatot bekérni.**

**Nem kell három ajánlatot bekérni:**

* *ha a szerződést műszaki- technikai sajátosságok, művészeti szempontok vagy kizárólagos jogok védelme miatt kizárólag egy meghatározott szervezet, személy képes teljesíteni,*
* *az ajánlatkérő előre nem látható okból előállt rendkívüli sürgősség esetén,*
* *az ügyvédi tevékenységről szóló 2017. évi LXXVIII. törvény 2. §-ában meghatározott tevékenység, mint szolgáltatás megrendelés esetén,*
* *a 370/2011. (XII.31.) Korm. rendeletben meghatározott belső ellenőrzési, tanácsadói tevékenység megrendelése esetén,*
* *szakértői tevékenység megrendelése esetén,*
* *azon megismételt beszerzések esetén, amelynél az első körben lefolytatott eljárás eredménytelenül zárult,*
* *ha az önkormányzat érdekeit figyelembe véve a Képviselő-testület vagy a polgármester így döntött,*
* *az ingatlan tulajdonjogának vagy használatára, illetőleg hasznosítására vonatkozó jognak a megszerzésére irányuló beszerzés esetén.*

A kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

A beszerzések esetében az **átláthatósági nyilatkozat**ot is be kell szerezni (Áht. 41. § (6) bek.).

1. A beszerzési eljárás során a *fent felsorolt szervek* (mint megrendelő, ajánlatkérő, ajánlati felhívást megküldő) nevében eljáró személyek, szervezeti egységek körét a jelen szabályzat ***1. számú melléklete*** tartalmazza.
2. A megrendelés, az ajánlatkérés csak akkor küldhető el, illetve az ajánlattételi felhívás – a szerződés megkötéséhez szükséges engedélyek megléte esetén – csak akkor tehető közzé, ha a fent felsorolt szervek (mint megrendelő, ajánlatkérő, ajánlati felhívást megküldő) rendelkeznek a szerződés teljesítését biztosító anyagi fedezettel, vagy az arra vonatkozó biztosítékkal, hogy a teljesítés időpontjában az anyagi fedezet rendelkezésre áll.

A megrendelést, valamint az ajánlatkérést, valamint az ajánlati felhívást közérthetően, célratörően, szabatosan, a magyar nyelv általános jelentésére figyelemmel, és a műszaki tartamra, valamint a beszerzési cselekmény körülményeire tekintettel kell megfogalmazni és elküldeni a lehetséges szállító részére, illetve közzétenni.

Az ajánlatkérést, valamint az ajánlati felhívást a jelen szabályzat ***3. számú melléklete*** szerinti tartalommal kell (értelemszerűen) megküldeni, illetve közzétenni.

1. Az eljárást megindító felhívásban (ajánlatkérés, ajánlati felhívás) **meg kell határozni az ajánlatok értékelésének szempontjait.**

Az **ajánlatok értékelési szempontjai a következők lehetnek**:

* + - * 1. a legalacsonyabb összegű ellenszolgáltatás,
        2. az összességében legelőnyösebb ajánlat kiválasztása.

**Abban az esetben, ha összességében a legelőnyösebb ajánlatot kívánjuk kiválasztani, az eljárást megindító felhívásban (ajánlatkérés, ajánlati felhívás) meg kell határozni:**

az összességében legelőnyösebb ajánlat megítélésére szolgáló részszempontokat;

részszempontonként az azok súlyát meghatározó - a részszempont tényleges jelentőségével arányban álló - szorzószámokat (a továbbiakban: súlyszám);

az ajánlatok részszempontok szerinti tartalmi elemeinek értékelése során adható pontszám alsó és felső határát, amely minden részszempont esetében azonos;

1. **A beszerzési tevékenység irányításával, valamint a feladatok megszervezésével és megvalósításával kapcsolatos feladatok és hatáskörök**

***5.1.*** A *fent felsorolt szervek* **beszerzési tevékenységének irányításáért** az adott szerv vezetője (polgármester, jegyző, intézményvezető, elnök) felelős.

Feladata különösen:

* felügyeli a beszerzések teljes folyamatát, rendszeresen ellenőrzi a beszerzési eljárásban bevont dolgozók és egyéb személyek tevékenységét,
* azonnal köteles kivizsgálni, minden beszerzést zavaró körülményt és minden olyan esetet, amely annak eredményét befolyásolhatja,
* jogkörében minden olyan intézkedést meg tesz, illetve köteles megtenni, amely a beszerzések lefolytatásának jogszerűségét és erkölcsi tisztaságát biztosítja,
* rendelkezik a beszerzésekkel kapcsolatos feladatok beosztására, s azt a dolgozók munkaköri leírásában rögzíti, stb.

***5.2.*** A fent felsorolt szervek beszerzéseivel kapcsolatos teendők előkészítése és koordinálása az ***1. sz. függelékben*** megjelölt személyek feladata és hatásköre.

Ezen belül feladatuk különösen:

* az ajánlatkérés, a hirdetmény, szükség szerint a dokumentáció előkészítése és intézkedés a közzétételről, valamint az ajánlat bekéréséről,
* az adott beszerzésnél érvényesíteni kívánt pénzügyi, jogi követelmények meghatározása,
* a beszerzési dokumentumok elkészítésében közreműködő alkalmazottak, szakértőként megbízott személyek vagy gazdálkodó szervezetek, kiválasztása, azokra javaslattétel,
* folyamatosan vizsgálni, hogy a beszerzések pénzügyi fedezete biztosított-e,
* rendszeresen ellenőrzik a teljesítések szerződésszerűségét, a szolgáltatás és ellenszolgáltatás, arányát és összhangját,
* gondoskodnak a beszerzésekkel kapcsolatos adminisztrációs feladatok ellátásáról,
* azonnal tájékoztatják a szervezet vezetőjét, ha a feladatkörükbe tartozó munkavégzés során szabálytalanságot vagy szervezetünk működési köre vonatkozásában célszerűtlenséget tapasztalnak és a jogkör gyakorlójánál intézkedés megtételét kezdeményezik, stb.,
* a jelen szabályzatban meghatározott egyéb feladatok végrehajtása.

1. A beszerzési eljárásban közreműködő a beszerzési eljárással kapcsolatosan munkája során tudomására jutott valamennyi információt, tényt és körülményt megőrizni köteles, azt harmadik személynek nem adhatja át, és nem hozhatja nyilvánosságra, kivéve a 2011. évi CXII. törvény (a továbbiakban: Info tv.) vonatkozó rendelkezései szerinti közérdekű, illetve közérdekből nyilvános adatokat.
2. A *fent felsorolt szervek* a szerződések kötésére vonatkozó előírások (kötelezettségvállalás, pénzügyi ellenjegyzés stb.) betartásával kötik meg a szerződést a legjobb árajánlatot adóval, illetve az ajánlati felhívás nyertesével. Amennyiben az ajánlat benyújtója, illetve az eljárás nyertese visszalép – és az ajánlati felhívásban (ajánlatkérésben) ezen kitétel szerepel – akkor *fent felsorolt szervek* jogosultak az eredmény kihirdetésekor a következő legkedvezőbb ajánlatot tevővel megkötni a szerződést.
3. Az Áht. 37. § (1) bekezdése alapján **a kötelezettségvállalásnak (megrendelésnek, szerződésnek) mindig írásban kell megtörténnie.** Az Ávr. 53. § (1) bekezdése alapján **nem szükséges előzetesen az írásbeli kötelezettségvállalás** az olyan kifizetések teljesítéséhez, amelyek
   * + - 1. a fizetési számlákról a számlavezető által leemelt díj, juttatás, a külföldi pénzértékben vállalt kötelezettség árfolyamvesztesége, vagy
         2. az Áht. 36. § (1) bekezdése szerinti más fizetési kötelezettségnek minősül.

Más fizetési kötelezettségnek minősül a jogszabályon, jogerős vagy fellebbezésre tekintet nélkül végrehajtható bírósági, illetve véglegessé vált vagy azonnal végrehajtható hatósági döntésen, vagy más, a fizetési kötelezettség összegét vagy az összeg megállapításának módját, továbbá a felek valamennyi jogát és kötelezettségét megállapító kötelező előíráson alapuló fizetési kötelezettség.

1. A szerződés teljesítésével, módosításával, megszüntetésével kapcsolatos feltételekre vonatkozó előírásokra a Polgári Törvénykönyvről szóló 2013. évi V. törvény (Ptk.) rendelkezéseit kell alkalmazni.

**V.**

**EGYES BESZERZÉSI ELJÁRÁS LEFOLYTATÁSÁNAK RENDJE**

1. A *fent felsorolt szervek*
2. a III. bekezdés 1. pontjának b.) alpontja alapján **bekért ajánlatok,** valamint
3. a III. bekezdés 1. pontjának c.) alpontja alapján megküldött **ajánlati felhívásra érkezett** **ajánlatok elbírálására** külön bíráló bizottságot nem hoznak létre.
4. Az ajánlatok felbontásakor meg kell állapítani az ajánlatok érvényességét, illetve esetleges érvénytelenségét.

**Érvénytelennek kell minősíteni az ajánlatot,** ha:

* az ajánlattételi határidő lejárta után nyújtották be,
* az a felhívásban foglalt formai és tartalmi követelményeknek nem felel meg,
* az ajánlattevő, illetőleg alvállalkozója nem felel meg az összeférhetetlenségi követelményeknek,
* az ajánlattevő nem felel meg a szerződés teljesítéséhez szükséges alkalmassági követelményeknek,
* az ajánlattevő ajánlatában meghatározott ellenszolgáltatás mértéke eléri a Kbt. szerinti közbeszerzési értékhatárt,
* egyéb módon nem felel meg az ajánlati felhívásban, valamint a jogszabályokban meghatározott feltételeknek.

Az **ár alacsony voltának megítélésekor** a korábbi tapasztalatokra, a beszerzést megelőzően végzett piacfelmérés eredményére vagy a beszerzést megelőzően a szükséges anyagi fedezet meghatározásához felhasznált egyéb adatokra kell figyelemmel lenni.

1. Az ajánlatok felbontásáról, ismertetéséről, az érvénytelen ajánlatokról **jegyzőkönyvet kell készíteni:**

A **jegyzőkönyvnek legalább a következőket kell tartalmaznia**:

* az ajánlat felbontásának helyét, idejét,
* az ajánlatot felbontó személyek nevét,
* az ajánlattevő nevét, székhelyét (lakóhelyét),
* az ajánlattevő által kért ellenszolgáltatást,
* az ajánlattevő által vállalt teljesítési határidőt,
* az érvénytelennek minősített ajánlatokat,
* az ajánlata érvénytelenségének okát,
* az ajánlatokra vonatkozó egyéb különleges körülményeket,
* az ajánlatot felbontók aláírását.

A jegyzőkönyv elkészítéséért a ***2. számú függelék***ben megjelölt személy a felelős.

1. **A** **beszerzési eljárást lezáró döntés**

A **beszerzési eljárást lezáró döntés**t az adott szerv vezetője, mint kötelezettség-vállaló hozza meg.

1. A beszerzési eljárást lezáró döntésről, az ajánlatok elbírásáról, a döntést követő 10 napon belül írásban **tájékoztatni kell az ajánlattevőket**.

A tájékoztatás elküldéséért az adott szerv vezetőjének (polgármester, jegyző, intézményvezető, elnök) felelős.

**VI.**

**A beszerzések lebonyolításának ellenőrzése**

**1.** A beszerzési eljárások belső ellenőrzési rendszerben történő ellenőrzése az adott szerv vezetőjének (polgármester, jegyző, intézményvezető, elnök)hatáskörébe tartozik.

Az ellenőrzés során különös gondot kell fordítani a szabályszerűségre, az elbírálás szempontjainak előkészítésére, és azok elbírálás során történő érvényesítésére.

**2.** Amennyiben a beszerzési eljárással kapcsolatban jogorvoslati eljárás indul, arról az adott szerv vezetője köteles a Képviselő-testületet / a fenntartót haladéktalanul tájékoztatni.

**VII.**

**Záró rendelkezések**

1. A *fent felsorolt szervek* beszerzését végző személyek és szervezetek kötelesek a vonatkozó jogszabályok és a jelen szabályzat előírásait áttanulmányozni, értelmezni és az azokban foglaltak szerint a tőlük elvárható gondossággal eljárni.
2. Jelen szabályzat az aláírásának napján lép hatályba. Rendelkezéseit csak a hatálybalépését követően felmerült beszerzések esetében kell alkalmazni. A jelen szabályzat hatálybalépésével egyidejűleg a korábban érvényben volt szabályzat hatályát veszti.
3. A szabályzatot jogszabályváltozás, belső szervezeti változás vagy feladatváltozás során módosítani kell.
4. Jelen szabályzatot Abony Város Önkormányzatának Képviselő-testülete a …./2024. (II.15.) számú határozatával hagyta jóvá.

Abony, 2024. ……………………

|  |
| --- |
| …….…………….……………… …………………………………… |
| **Pető Zsolt dr. Gáspár Anita** |
| **polgármester jegyző** |

A beszerzési szabályzatban foglaltakkal egyetértek, jóváhagyom:

|  |  |
| --- | --- |
|  |  |
| …………………………. | …………………………. |
| Simon Szabina | Raffai László |
| intézményvezető | elnök |
| Abonyi Lajos Művelődési Ház, Könyvtár | Abony Város Roma Nemzetiségi |
| és Múzeumi Kiállítóhely | Önkormányzata |
|  |  |
| …………………………. | …………………………. |
| Nagy Gyula Lászlóné | Sátorné Tóth Melinda |
| intézményvezető | intézményvezető |
| Abonyi Gyöngyszemek Óvoda | Abonyi Pingvines Óvoda és Bölcsőde |
|  |  |
|  |  |
| …………………………. | …………………………… |
| Széll Tamásné | dr. Pusztai Dezső |
| intézményvezető | intézményvezető |
| Abonyi Szivárvány Óvoda és Bölcsőde | dr. Kostyán Andor Rendelőintézet |
|  |  |
|  |  |

......................................... 1. számú melléklet

*önkormányzat*

*költségvetési szerv*

**A BESZERZÉSI ELJÁRÁS SORÁN SZERVEZETÜNK NEVÉBEN**

**ELJÁRÓ SZEMÉLYEK (SZERVEZETEK)**

|  |  |  |  |  |
| --- | --- | --- | --- | --- |
| Beszerzés tárgya | Beszerzés  (becsült)  egyedi értéke Ft  (Nettó) | Megrendelésre | Ajánlatkérésre | Ajánlati felhívás megküldésére |
| Jogosult személy (szervezeti egység) | | |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

…………….., 202 ……………….

…………………….. …………………..

*Polgármester Jegyző*

*költségvetési szerv vezetője gazdasági vezető*

2/a. számú melléklet

**Összeférhetetlenségi**

**nyilatkozat**

Alulírott ……………………………………..…… (lakcím: ……………...…………….)

mint a ………………………………….. (cím: ………………………………………..) ajánlatkérő által megindított beszerzési eljárásba bevont személy kijelentem, hogy a beszerzési szabályzat 4. pontja szerinti **összeférhetetlenség velem szemben nem áll fenn.**

Jelen nyilatkozatomat a …………………………*(önkormányzat, a költségvetési szerv)*  által a ………………………………………………. tárgyban lefolytatandó beszerzési eljárással kapcsolatban teszem.

Dátum: ………………………………

……………………………….

nyilatkozattevő aláírása

2/b. számú melléklet

**Összeférhetetlenségi**

**nyilatkozat**

Alulírott …………………………………..……… (lakcím: ………….…..…………….)

mint a ………………………………….. (cím: ………………………………………..) ajánlatkérő által megindított beszerzési eljárásba bevont szervezet (………………………………………………………….) képviselője kijelentem, hogy a beszerzési szabályzat 4. pontja szerinti **összeférhetetlenség az általam képviselt szervezettel szemben nem áll fenn.**

Jelen nyilatkozatomat a …………………………*(önkormányzat, a költségvetési szerv)*  által a ………………………………………………. tárgyban lefolytatandó beszerzési eljárással kapcsolatban teszem.

Dátum: ………………………………

………………………………

nyilatkozattevő aláírása

3. számú melléklet

**AJÁNLATTÉTELI FELHÍVÁS**

**AJÁNLATKÉRÉS**

………………………………..tevékenység elvégzésére

* 1. Ajánlatkérő:

Neve:

Címe:

Képviselője:

Telefon/fax:

E-mail:

Kapcsolattartó neve:

Telefon/fax:

E-mail:

* 1. A beszerzés tárgya:
  2. A szerződés típusának meghatározása:
  3. A szerződés időtartama (vagy a teljesítés határideje):
  4. A teljesítés helye:
  5. Fizetési feltételek:
  6. Alkalmassági követelmények:

(Műszaki, illetve szakmai alkalmasság, a megkövetelt igazolási mód)

* 1. Ajánlatok értékelésének szempontja:
  2. Az ajánlatok benyújtását követő hiánypótlási lehetőség meghatározása, vagy annak kizárása:
  3. Ajánlattételi határidő:
  4. Az ajánlatok benyújtásának helye:
  5. Az ajánlattétel nyelve:
  6. Az ajánlatok felbontásának helye, időpontja, a bontáson részvételre jogosultak megnevezése:
  7. Annak meghatározása, hogy az eljárásban lehet-e tárgyalni vagy ajánlatkérő az ajánlatokat tárgyalás nélkül bírálja el:
  8. A szerződéskötés tervezett időpontja:
  9. Többváltozatú ajánlat tétele megengedett-e?
  10. Rész ajánlattétel megengedett-e?
  11. Az ajánlattétel ajánlati biztosíték adásához kötött?
  12. A dokumentáció rendelkezésének módja:
  13. Az ajánlatok összeállításának tartalmi és formai követelményei:
  14. Egyéb információk
  15. Érvénytelen az ajánlat:
  16. Tárgyi munkával kapcsolatban beszerezhető további információk beszerzésének helye, címe:
  17. Az ajánlattételi felhívás megküldésének napja:

Dátum: ………………………….

……………………………………

aláírás

**Megismerési nyilatkozat**

A 2021. március 01-től hatályos Beszerzések lebonyolításával kapcsolatos szabályzatban foglaltakat megismertem. Tudomásul veszem, hogy az abban leírtakat a munkám során köteles vagyok betartatni.

|  |  |  |  |
| --- | --- | --- | --- |
| Név | Beosztás | Dátum | Aláírás |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |